CELEX: 32006R0591
Language: hr
Date: 2006-04-12 00:00:00
Title: Uredba Komisije (EZ) br. 591/2006 od 12. travnja 2006. o izmjeni Uredbe (EZ) br. 2535/2001 o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu uvoznih režima za mlijeko i mliječne proizvode i o otvaranju carinskih kvota

03/Sv. 038
            
            
               HR
            
            
               Službeni list Europske unije
            
            
               154
            
         32006R0591
   
               L 104/11
            
            
               SLUŽBENI LIST EUROPSKE UNIJE
            
            
               12.04.2006.
            
         
      UREDBA KOMISIJE (EZ) br. 591/2006
   od 12. travnja 2006.
   o izmjeni Uredbe (EZ) br. 2535/2001 o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu uvoznih režima za mlijeko i mliječne proizvode i o otvaranju carinskih kvota
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1255/1999 od 17. svibnja 1999. o zajedničkoj organizaciji tržišta mlijeka i mliječnih proizvoda (1), a posebno njezin članak 29. stavak 1.,
   budući da:
   
               (1)
            
            
               Prilog III.A Uredbi Komisije (EZ) br. 2535/2001 (2) određuje najveću količinu sira cheddar podrijetlom iz Australije za uvoz u određenom kvotnom razdoblju.
            
         
               (2)
            
            
               Uredbom Vijeća (EZ) br. 267/2006 od 30. siječnja 2006. o provedbi sporazuma koje je sklopila EZ nakon pregovora u okviru članka XXIV.6 GATT-a 1994., o izmjeni Prilog I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (3), predviđa se dodatna dodjela 461 tone sira cheddar podrijetlom iz Australije u okviru godišnje uvozne carinske kvote. Stoga je primjereno prilagoditi količinu sira u okviru kvote br. 09.4521 iz Priloga III.A Uredbi (EZ) br. 2535/2001.
            
         
               (3)
            
            
               Uredbu (EZ) br. 2535/2001 treba stoga na odgovarajući način izmijeniti.
            
         
               (4)
            
            
               Budući da se navedena godišnja tarifna kvota otvara 1. siječnja, ova se Uredba treba primjenjivati od 1. siječnja 2006. i treba stupiti na snagu što je prije moguće.
            
         
               (5)
            
            
               Mjere predviđene ovom Uredbom u skladu su s mišljenjem Upravljačkog odbora za mlijeko i mliječne proizvode,
            
         DONIJELA JE OVU UREDBU:
   Članak 1.
   U Prilogu III.A Uredbi (EZ) br. 2535/2001 dio koji se odnosi na kvotu broj 09.4521 zamjenjuje se tekstom određenim u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   Ona se primjenjuje od 1. siječnja 2006.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. travnja 2006.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 160, 26.6.1999., str. 48. Uredba kako je zadnje izmijenjena Uredbom (EZ) br. 1913/2005 (SL L 307, 25.11.2005., str. 2.).
   
      (2)  SL L 341, 22.12.2001., str. 29. Uredba kako je zadnje izmijenjena Uredbom (EZ) br. 316/2006 (SL L 52, 23.2.2006., str. 22.).
   
      (3)  SL L 47, 17.2.2006., str. 1.
   PRILOG
   
      
                  Broj kvote
               
               
                  Oznaka KN
               
               
                  Opis
               
               
                  Država podrijetla
               
               
                  Godišnja kvota od siječnja do prosinca (količine u tonama)
               
               
                  Uvozna carina (eura/100 kg neto mase)
               
               
                  Pravila za popunjavanje potvrda IMA 1
               
            
                  „09.4521
               
               
                  ex 0406 90 21
               
               
                  Cijeli sirevi cheddar (u uobičajenom plosnatom cilindričnim obliku neto mase ne manje od 33 kg, ali ne veće od 44 kg, te sirevi u obliku kocke ili kvadra neto mase 10 kg ili više) s masenim udjelom masti u suhoj tvari 50 % ili više, koji je sazrijevao barem tri mjeseca
               
               
                  Australija
               
               
                  3 711
               
               
                  17,06
               
               
                  Vidjeti Prilog XI. dio B”